En toe, vyf minute voor die einde, kon die graveerder die onvermydelike nie langer uitstel nie. Met sy staalgriffel begin hy aan die goue beker krap. Miljoene oë kan die woorde SOUTH AFRICA daarop uitmaak. Hy kon netsowel ’n halfuur vantevore begin griffel het, want die manne in hul bottelgroen truie het die Rose stelselmatig páp gespeel.
Suid-Afrikaners was rasend Saterdag nadat die Springbokke die Engelse kafgedraf het om die 2019‑Rugbywêreldbeker te verower. Die Web Ellis-trofee sal nou binnekort vir ŉ derde keer na Suid-Afrika reis.